CELEX: 32012D0706(01)
Language: da
Date: 2012-07-02 00:00:00
Title: Kommissionens afgørelse af 2. juli 2012 om ændring af Kommissionens afgørelse K(2009) 770 vedrørende vedtagelsen af den fulde ordlyd af referencedokumentet om bedste tilgængelige teknik for energieffektivitet  EØS-relevant tekst

6.7.2012   
            
            
               DA
            
            
               Den Europæiske Unions Tidende
            
            
               C 198/3
            
         KOMMISSIONENS AFGØRELSE
   af 2. juli 2012
   om ændring af Kommissionens afgørelse K(2009) 770 vedrørende vedtagelsen af den fulde ordlyd af referencedokumentet om bedste tilgængelige teknik for energieffektivitet
   (EØS-relevant tekst)
   2012/C 198/04
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (1), særlig artikel 17, stk. 2,
   Under henvisning til Kommissionens beslutning af 7. november 2001 (2), hvori Kommissionen besluttede at give generaldirektøren for DG Miljø beføjelse til på Kommissionens vegne og på dennes ansvar at vedtage den fulde ordlyd af referencedokumenterne om bedste tilgængelige teknik, og
   ud fra følgende betragtninger:
   
               (1)
            
            
               Ifølge artikel 17, stk. 2, i direktiv 2008/1/EF udveksler medlemsstaterne og de berørte industrier oplysninger om den bedste tilgængelige teknik, og Kommissionen sørger for at offentliggøre resultaterne af udvekslingen.
            
         
               (2)
            
            
               Ved Kommissionens afgørelse K(2009) 770 af 3. februar 2009 vedtog Kommissionen den fulde ordlyd af referencedokumentet om bedste tilgængelige teknik for energieffektivitet, der findes på internettet (3).
            
         
               (3)
            
            
               Kommissionen har modtaget adskillige klager fra konkurrenter om, at virksomheden »PVT technology« misbrugte referencedokumentet om bedste tilgængelige teknik for energieffektivitet i sin markedsføring ved at angive Poetter sensors som et eksempel på bedste tilgængelige teknik for energieffektivitet.
            
         
               (4)
            
            
               Referencedokumentet om bedste tilgængelige teknik for energieffektivitet bør ændres i punkt 2.10.4, idet linket http://www.pvt-tec.de under »Reference information« udgår —
            
         BESTEMT FØLGENDE:
   Eneste artikel
   Linket http://www.pvt-tec.de under »Reference information« i punkt 2.10.4 i referencedokumentet om bedste tilgængelige teknik for energieffektivitet udgår.
   
      Udfærdiget i Bruxelles, den 2. juli 2012.
      
         
            På Kommissionens vegne, ved delegation
         
         
            Generaldirektør for GD Miljø
         
         Karl FALKENBERG
      
   
   
      (1)  EUT L 24 af 29.1.2008, s. 8.
   
      (2)  SEC(2001) 1738.
   
      (3)  http://eippcb.jrc.es/reference/ene.html